**NATJEČAJNA DOKUMENTACIJA**

Za prodaju nekretnine u vlasništvu Društva ENERGOPETROL d.d. Sarajevo

Benzinska stanica Lukavac 1 sa pripadajućim zemljištem

**PREDMET PRODAJE**

Predmet prodaje je sljedeća nekretnina

POSLOVNI OBJEKT – BENZINSKA STANICA „LUKAVAC 1“ sa pripadajućim zemljištem u Ul. Tuzlanskog odreda bb Lukavac, upisano u ZK uložak broj: 68 k.č. br. 349, KO: Lukavac, i to:

Benzinska stanica na parceli ukupne površine od 2.911 m2.

**GARANCIJA ZA OZBILJNOST PONUDE**

Ponuditelji su u obavezi uplatiti kauciju u ukupnom iznosu od 10.000 KM u svrhu garancije za ozbiljnost ponude za učešće u javnom nadmetanju za kupovinu nekretnine.

**NACRT KUPOPRODAJNOG UGOVORA**

Nacrt kupoprodajnog ugovora definisan je u Prilogu 1 ove dokumentacije. Ponuditelji su obavezni izjasniti se o prihvatanju priloženog nacrta kupoprodajnog ugovora potpisivanjem izjave o prihvatanju kupoprodajnog ugovora koja se nalazi u Prilogu 2 ove dokumentacije.

**SADRŽAJ PONUDE**

Ponude za kupoprodaju moraju sadržavati:

1. Ime i prezime, JMBG ponuđača i njegovo prebivalište (za fizička lica) odnosno naziv firme s adresom sjedišta i ID broj (za pravna lica), te aktivnu e-mail adresu;
2. kopiju lične karte (za fizička lica), odnosno rješenje o upisu u sudski registar (za pravna lica);
3. dokaz o uplati kaucije,
4. broj računa ponuditelja i naziv banke na koji će se vratiti uplaćena kaucija
5. iznos ponuđene cijene za predmetnu nekretninu u KM.
6. Naziv nekretnine, adresu i iskazanu površinu u m2 za nekretninu za koju se daje ponuda za kupovinu
7. Izjavu o prihvatanju nacrta kupoprodajnog ugovora
8. Izjavu o saglasnosti za prikupljanje i korištenje ličnih podataka
9. Izjava o povjerljivosti podataka

U slučaju da je ponuđač fizička ili pravna osoba sa prebivalištem / sjedištem u inostranstvu potrebno je pored navedenog dostaviti ovjerenu izjavu da su ispunjeni uslovi za sticanje prava vlasništva stranih državljana nad nekretninama u Bosni i Hercegovini.

Lista zemalja i podaci o uvjetima reciprociteta je objavljena na stranici Federalnog ministarstva pravde dana 22.02.2018. godine, broj: 02-49-5000/17. na slijedećem linku <https://www.fmp.gov.ba/bs/lista-zemalja-reciprocitet-u-sticanju-prava-vlasnistva-na-nekretninama.html>

**JEZIK IZRADE PONUDE**

Ponuda za kupoprodaju treba biti pisana na službenim jezicima Bosne i Hercegovine (B/H/S) kao i na engleskom jeziku.

Prodavatelj će postupak prodaje voditi na lokalnom jeziku i svu dokumentaciju vezanu za postupak prodaje pripremiti na lokalnom jeziku.

U slučaju da je ponuđač strana fizička ili pravna osoba koja ne razumije lokalni jezik, potrebno je da se angažuje sudski tumač sa Liste stalnih sudskih tumača u FBiH. Lista stalnih sudskih tumača je objavljena na stranici Federalnog ministarstva pravde na slijedećem linku: <https://www.fmp.gov.ba/bs/lista-stalnih-sudskih-vjestaka-u-federaciji-bih.html>

Troškove angažovanja sudskog tumača snosi ponuđač.

**NAČIN DOSTAVE PONUDE**

Ponuditelji dostavljaju pisane ponude u zatvorenoj omotnici na adresu:

ENERGOPETROL d.d. Sarajevo

Azize Šaćirbegović 4b, 71000 Sarajevo

Ponuda za kupnju nekretnine – "NE OTVARATI"

N/P Komisija za prodaju nekretnina Azra Bukva

Ponuda mora biti dostavljena najkasnije do **31.10.2022 do 16.00h**. na protokol društva Energopetrol d.d. ili putem pošte na naprijed navedenu adresu.

Ponuđač sam određuje način dostave ponude i sam snosi rizik eventualnog gubitka, odnosno nepravovremene dostave svoje ponude.

Ponude koje nisu u skladu sa navedenim uslovima prodaje ili koje imaju poštanski pečat nakon **31.10.2022. godine**, označiti će se kao zakašnjelo pristigle i neće biti razmatrane.

**OTVARANJE PONUDA**

Pristigle ponude će biti javno otvorene **03.11.2022 (četvrtak)** s početkom u **11:00 sati** u poslovnoj zgradi ENERGOPETROL d.d. Sarajevo, ulica Azize Šaćirbegović 4b, 71000 Sarajevo.

Otvaranju ponuda koje vodi Komisija su obavezni prisustvovati svi ponuđači koji blagovremeno uplate kauciju, jer će se isti dan izvršiti i nadmetanje. Ponuđači su otvaranju ponuda dužni pristupiti jedan sat (1h) prije radi registracije učesnika.

**PRAVILA I KRITERIJI ODABIRA PONUDE**

Odabir kupca će biti osnovom najviše ponuđene kupoprodajne cijene, a prodaja se vrši po principu "viđeno-kupljeno" i naknadne reklamacije se neće uvažavati.

Odabrani ponuđač je dužan sklopiti sa Društvom Ugovor o kupoprodaji u roku od 30 (trideset) dana od dana prijema pismene obavijesti o odabiru i Odluke Uprave ENERGOPETROL d.d. putem poštanske pošiljke koja se kupcu šalje preporučeno sa povratnicom. Društvo će istu obavijest kupcu poslati i putem elektronske pošte.

Rok plaćanja cjelokupne kupoprodajne cijene je najduže do 60 (šezdeset) dana od dana sklapanja kupoprodajnog ugovora.

Izabranom ponuđaču kaucija će se odbiti od kupoprodajne cijene na dan uplate cjelokupne kupoprodajne cijene.

U slučaju da izabrani ponuđač ne postupi u skladu sa odredbama ugovora, odnosno odustane od kupovine nekretnine koja je predmet nadmetanja, pravo kupovine stiče ponuđač sa sljedećom najvišom ponuđenom cijenom.

Kupac preuzima u posjed nekretninu po isplati cjelokupnog iznosa kupoprodajne cijene.

Svi troškovi koji nastanu u postupku kupoprodaje padaju na teret kupca. Porez na promet nekretninama, troškove notarske obrade ugovora o kupoprodaji, troškove prijenosa vlasništva i sve ostale troškove vezane za kupoprodaju snosi kupac.

Ukoliko izabrani ponuđač odustane od kupovine Nekretnine, isti gubi pravo na povrat kaucije.

**OSTALO**

1. Prilog 1 nacrt kupoprodajnog ugovora
2. Prilog 2 Izjava o prihvatanju nacrta kupoprodajnog ugovora
3. Prilog 3 Natječajna dokumentacija
4. Prilog 4 Izjava o saglasnosti za prikupljanje i korištenje ličnih podatka
5. Prilog 5 Izjava o povjerljivosti podataka